گو گو (نعرہ)

گوگو کا نعرہ مختلف جگہوں پر مختلف معنی دیتا ہے۔ کچھ ممالک میں حوصلہ افزائی کے لیے گوگو کا نعرہ لگایا جاتا ہے۔ جیسے ریس کے کھلاڑی کو تیز دوڑنے پر ابھارنے کے لیے گو گو کہا جاتا ہے۔ جبکہ بعض جگہوں پر گوگو کا نعرہ مخالفت میں لگایا جاتا ہے۔

سیاست 
پاکستان کی سیاست میں گوگو کا نعرہ ہمیشہ مخالفت میں لگایا جاتا ہے۔ کسی بھی سیاست دان سے چھٹکارا پانے کے لیے گوگو کا نعرہ لگایا جاتا ہے۔

گو نواز گو 

گو نواز گو ایک متنازع سیاسی نعرہ ہے جو وزیر اعظم پاکستان نواز شریف کے استعفی کی مہم کے دوران پاکستان تحریک انصاف اور پاکستان عوامی تحریک کی طرف سے پاکستان میں استعمال میں کیا گیا۔ پچھلے چند مہینوں میں، "گو نواز گو" انتہائی مقبول ہوا اور بہت سے مواقع پر استعمال کیا گیا۔ عمران خان نے نواز شریف کے خلاف پاکستانی عام انتخابات 2013 میں دھاندلی کا الزام لگایا اور وزیر اعظم سے عہدہ چھوڑنے کا مطالبہ کیا جس پر وزیر اعظم نے انکار کر دیا۔ بعد میں عمران خان اور طاہر القادری نے وزیر اعظم کے خلاف ملک گیر مہم چلانے کا علان کیا۔ نعرہ ایک مختصر عرصہ میں بہت مقبول ہوا اور اکثروبیشتر احتجاجوں اور مظاہروں میں استمعال کیا جاتا ہے۔

ایک موقع پر گلو بٹ جو نواز شریف کا حامی سمجھا جاتا ہے، نے بھی "گو نواز گو" کے نعرے لگائے۔

رد عمل 
رد عمل میں ایک اسی طرح کا نعرہ "گو عمران گو“ نواز حامیوں کی طرف سے عمران خان کے خلاف شروع کی گیا۔

رو عمران رو 

گونوازگو کے رد عمل میں رو عمران رو کا نعرہ سامنے آیا، جسے نواز شریف کے حامی عمران خان کے خلاف لگاتے ہیں۔

اسی طرح کے دوسرے نعرے 
اسی طرح پاکستان کے سابق صدر آصف علی زرداری کے خلاف "گو زرداری گو" اور پاکستان پیپلز پارٹی کے چیرمیں ن بلاول بھٹو زرداری کے خلاف “گو بلاول گو“ کے نعرے لگائے گئے۔ 
ایک نعرہ وزیر اعلی خیبر پختونخوا پرویز خٹک کے خلاف "گو خٹک گو" بھی منظراعام پر آیا جو پاکستان تحریک انصاف کے ایک رکن نے متعارف کرایا۔

مزید دیکھیے 
 آزادی مارچ
 انقلاب مارچ
 گلو بٹ
 سیاسی نعروں کی فہرست

حوالہ جات 

2014ء میں پاکستان
پاکستان تحریک انصاف
پاکستان عوامی تحریک
پاکستانی انگریزی
پاکستانی سیاست
عمران خان
نواز شریف
پاکستانی سیاسی نعرے